Gammahydroksivoihappo

Gammahydroksivoihappo (tunnetaan myös  nimillä gamma-hydroksibutaanihappo, gammahydroksibutyraatti sekä katunimillä GHB tai gamma) on orgaaninen yhdiste, jota esiintyy luonnostaan hyvin pieninä pitoisuuksina muun muassa viineissä, lihassa ja sitrushedelmissä. Se on neurotransmitteri, mutta sillä on myös depressantiivisia vaikutuksia. Gammahydroksivoihapon natriumsuolaa eli natriumoksibaattia käytetään lääkkeenä katapleksian hoitoon. Sitä myydään Suomessa valmistenimillä Natriumoksibaatti, Natriumoxibat ja Xyrem. Sitä voidaan käyttää myös alkoholin vieroitushoitoon.Sodium oxybate: a review of its use in alcohol withdrawal syndrome and in the maintenance of abstinence in alcohol dependence Ainetta käytetään myös päihteenä, ja se on luokiteltu erittäin vaaralliseksi huumausaineeksi Suomessa. Gammabutyrolaktoni eli lakka ja 1,4-butaanidioli ovat gammahydroksivoihapon esiasteita.

Historia
Gammahydroksivoihappo syntetisoitiin ensimmäisen kerran vuonna 1960, ja vuonna 1963 huomattiin, että ihmisten aivoissa esiintyy samaa yhdistettä luontaisesti.GHB  Center for Susbstance Abuse Research 

Gammahydroksivoihappoa käytettiin 1960-luvulla yleisesti nukutusaineena, mutta myöhemmin sen käytöstä tähän tarkoitukseen luovuttiin tehokkaampien ja turvallisempien nukutusaineiden korvatessa sen. 1970-luvulla gammahydroksivoihappoa käytettiin narkolepsian hoitoon, mutta käyttö lopetettiin aineen tehottomuuden ja sivuvaikutusten takia. 1980-luvulla ainetta markkinoitiin rasvanpolttajana ja lihasten kehittäjänä.

Vuonna 1990 Yhdysvaltain elintarvike- ja lääkevirasto FDA julisti tuolloin ravintolisänä myydyn gammahydroksivoihapon haitalliseksi nautittuna, ja sitä sisältävät tuotteet poistettiin myynnistä.

Käyttötavat
Natriumoksibaattia eli gammahydroksibutyraatin natriumsuolaa valmistetaan Xyrem-tuotenimellä katapleksian hoitoon aikuisilla narkolepsiapotilailla. Lääkkeenä ainetta käytetään liuoksena suun kautta. 

Huumausaineena gammahydroksivoihappoa käytetään yleensä liuoksena (joskus myös rakeina, kapseleina tai hygroskooppisena jauheena) suun kautta otettuna. Se rentouttaa ja euforisoi, mutta myös väsyttää. Yliannostus aiheuttaa aluksi pahoinvointia ja pyörrytystä. Suurina annoksia gamma on myrkyllistä. Yliannostus voi johtaa syvään, koomaa muistuttavaan uneen, pulssin hidastumiseen, verenpaineen laskuun, kouristuksiin ja hengityksen lamaantumiseen. Suomessa on ollut joitakin yliannostuksesta johtuneita myrkytyskuolemia.Tietoa eri huumeista - Gamma eli GHB  Terveyden ja hyvinvoinnin laitos

Farmakodynamiikka

Solut tuottavat gammahydroksivoihappoa sitruunahappokierron välituote sukkinyyli-CoA:sta. Sukkinyyli-CoA-reduktaasi pelkistää sukkinyyli-CoA:n sukkiinisemialdehydiksi, joka pelkistetään edelleen gammahydroksivoihapoksi sukkiinisemialdehydireduktaasin (SSR) avulla. Tämä entsyymi aktivoituu cAMP-pitoisuudenNeurochemical and electrophysiological evidence for the existence of a functional γ-hydroxybutyrate system in NCB-20 neurons nousun vaikutuksesta, eli yhdisteet, jotka nostavat cAMP:n konsentraatiota, lisäävät epäsuorasti elimistön gammahydroksivoihapon synteesiä ja vapautumista. Gammahydroksivoihappo on myös GABA:n, glutamaatin ja glysiinin esiaste.gamma-Hydroxybutyrate modulates synthesis and extracellular concentration of gamma-aminobutyric acid in discrete rat brain regions in vivo.  Sen tarkkaa funktiota elimistössä ei kuitenkaan tiedetä.

Tiedetään kuitenkin, että aivoissa on useata reseptoreita, joita gammahydroksivoihappo voi aktivoida Cloning and characterization of a rat brain receptor that binds the endogenous neuromodulator γ-hydroxybutyrate (GHB). Pieninä pitoisuuksina gammahydroksivoihappo stimuloi aivojen dopamiinin eritystä, mikä selittää aineen aiheuttaman euforian tunteen ja stimulaation. Gammahydroksivoihapon aktivoimat reseptorit vaikuttavat myös nostavan eksitatoivan välittäjäaineen, glutamaatin, pitoisuuksia.Selective γ‐hydroxybutyric acid receptor ligands increase extracellular glutamate in the hippocampus, but fail to activate G protein and to produce the sedative/hypnotic effect of γ‐hydroxybutyric acid Korkeammilla annoksilla aine aktivoi aivojen GABAB-reseptoreja johtaen dopamiinin aktiivisuuden laskuun. Tämä aiheuttaa aineelle tyypillisen sedatiivisen vaikutuksen. Gammahydroksivoihappo myös nostaa kehon kasvuhormonipitoisuuksia väliaikaisesti.

Lainsäädäntö
Yhdistyneet kansakunnat on luokitellut GHB:n huumausaineeksi psykotrooppisia aineita koskevassa yleissopimuksessa.Valtioneuvoston asetus huumausaineina pidettävistä aineista, valmisteista ja kasveista  FINLEX - Ajantasainen lainsäädäntö. Suomessa GHB luokiteltiin huumausaineeksi vuonna 2001.Muunto- eli designhuumeet Suomessa Lääketieteellinen Aikakauskirja Duodecim 2011;127(19):2027–36. Vuonna 2009 korkein oikeus katsoi GHB:n erittäin vaaralliseksi huumausaineeksi.Korkein oikeus: Gamma on erittäin vaarallinen huumausaine Helsingin Sanomat 23.6.2009.KKO:2009:53 Gammahydroksivoihappoa ei saa toimittaa yksityishenkilöille ilman lääkemääräystä.

Lähteet

Aiheesta muualla

 Erowid-tietokanta: GHB
 Lycaeum Entheogen Database: GHB 
 Human Metabolome Database: 4-Hydroxybutyric acid 
 KEGG: 4-Hydroxybutanoic acid 

Luokka:Hydroksihapot
Luokka:Sedatiivit
Luokka:Seulonnan keskeiset artikkelit